Sgeul air Mairi an Aoinidh-Mhoir

Air ʻaithris leatha fhein.

Read by Anne Sinclair

Bʼe sin latha na bochdainn do dhʼiomadh aon, an là anns an do dhealaich Mac-Cailein ri oighreachd a shinnsir ʻs an àite ʻs an dʼfʼhuair mise mo thogail.

Shaoil muinntir an Aoinidh-mhòir nach tigeadh imrich orra ʻm fad ʻs bu bheò iad. Am feadh a phàigheadh iad am màl, agus cha robh sin doirbh ʻr a dheanamh ʻs an àm sin, cha robh iomaguin orra; agus aonta cha dʼ iarr iad. ʻS ann an sin a bha ʻchoimhearsnachd chàirdeil, ged nach ʻeil an

diugh ach an aon smùid o thigh aʼ bhuachaille Ghallda, far an robh roimhe so dà theaghlach dheug a chòmhnuidh.

An latha ʻfhuair sinne bàirlinn gu falbh, shaoil sinn nach robh ann ach maoidheadh chum am barrachd mail ʻfhaotainn, agus thairg sinn sin gu toileach; ach cead fuireach cha dʼfhuair sinn. Recieadh am meanbh-chrodh, agus mu dheireadh bʼ éigin dealachadh ris an aona mhart.

Cʼuin a dhì-chuimhnicheas mise ciùcharan bochd nam pàisdean, ag ionndrainn aʼ bhainne nach robh na bʼ fhaide rʼa thoirt doibh? Cʼuin a dhì-chuimhnicheas mi ʻn sealladh mu dheireadh a fhuair mi de mʼ bhdan bòidheach ghabhar, aʼ miogadaich air bile nan creag, mar gu-m biodh iad gʼam fhuran gu dol gʼam bleodhan?-ach cuach cha do leigheadh dhomh a chur fòpa. Thàinig latha na h-imrich; bha na maoir ʻn a chois, agus fiù aon oidhche na bʼ fhaide cha robh ri ʻfhaotainn de dhʼfhasgadh tighe. Bʼ éigin falbh.

Ràinig e mo chridhe aʼ ghaoir a thug an teine as air lic an tein ʻn uair a bha iad ʻg a bhàthadh. Oʼn a dhʼfhairtlich oirnn bothan ʻfhaotainn ʻs an dùthaich, cha robh again ach aʼ Ghalldachd a thoirt fʼar ceann. Bha ʻn t-seana bhean, mo mhàthair-cheile, ʻs an àm sin beò, ʻn a cripleach lag, aosda; thog Seumas i ann an cliabh air a dhruim; lean misʼ e, le Iain beag ʻn a naoidhein air mo

chìch, agus thusa nach maireann, a Dhòmhnuill ghaolaich, ʻad loireanach beag aʼ coiseachd le dʼ phiuthair ri mʼ thoabh. Ghiùlain ar coimhearsnaich leo am beagan àirneis a bhʼ againn, agus thaisbein iad gach caoimhneas a bʼ urrainn caomh chàirdeas a nochdadh. An latha ʻdhʼ

fhàg sinn an t-Aoineadh-mòr shaoil mi gu-n sgàineadh mo chridhe; bhithinn ceart, ar leam, na-m faigheadh mo dheòir sileadh, ach faochadh air an dòigh so cha dʼ fhuair mi.

Shuidh sinn greis air Cnoc-nan-càrn, aʼ gabhail an tseallaidh mu dheireadh de ʻn àite ʻs an dʼ fhuair sinn ar nàrach. Bha na tighean cheana ʻg an rùsgadh ; bha mèilich nan caorach-mòrʼ air aʼ bheinn - fead aʼ bhuachaille Ghallda, agus tathunn a chuid con air an uchdaich.